The Braes of Killiecrankie words and music Robert Burns 
Where hae ye been sae braw, lad? Where hae ye been sae brankie-o? Where hae ye been sae braw, lad? Cam' ye by Killiecrankie-o? 
An' ye had been where I hae been Ye wadna been sae cantie-o An' ye had seen what I hae seen On the braes o' Killiecrankie-o 
I fought at land, I fought at sea At hame I fought my auntie-o But I met the Devil and Dundee On the braes o' Killiecrankie-o 
The bauld pitcur fell in a furr And Clavers gat a clankie-o Or I had fed an Athol gled On the braes o' Killiecrankie-o 
Oh fie, MacKay, What gart ye lie I' the brush ayont the brankie-o? Ye'd better kiss'd King Willie's loff Than come tae Killiecrankie-o 
It's nae shame, it's nae shame It's nae shame to shank ye-o There's sour slaes on Athol braes And the de'ils at Killiecrankie-o  

Irish Song Lyrics 
from www.traditionalmusic.co.uk